Bababoep-evolusie - van Demi tot Serena
JY LEES NOU Bababoep-evolusie - van Demi tot Serena
Hierdie voorblad word bestempel as een van die beste werke van die bekroonde fotograaf Annie Leibovitz. Juis omdat dit vroue se weerloosheid en dapperheid verteenwoordig. Dié foto het kritiek en lof ontvang. Vandag word die einste foto deur aktrises en supermodelle oor en oor nageboots. Selfs die swanger tennis-kampioen Serena Williams spog nou met só ’n voorblad.
Verlede jaar het twee supermodelle van Afrika ’n nuwe twist aan die Demi Moore-foto gegee. Albei was geklee in net ’n oopgeknoopte denimbroek, een arm oor die bors en hare oor die een kant van die gesig.
Die Suid-Afrikaner Candice Swanepoel en Namibiër Behati Prinsloo het albei op sosiale media soortgelyke foto's gedeel.
Serena Williams verskyn nés Demi naak op die voorblad van Vanity Fair se Augustus 2017-uitgawe. Een arm bedek haar borste en die ander is geplant op haar heup. Sy kyk weg van die kamera. Die foto is ook deur bekroonde fotograaf Annie Leibovitz geneem.